
RAPORT DE SPECIALITATE,

privind aprobarea dobândirii de către Municipiul Timişoara, în domeniul privat a imobilului-teren înscris în CF nr. 448891 Timișoara nr. cad. 448891 ce face obiectul renunţării la dreptul de proprietate de către Societatea KAUFLAND ROMÂNIA SOCIETATE ÎN COMANDITĂ şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren intravilan destinat unei stații de autobuz

Având în vedere adresa nr. CT2021-006190 din 19.11.2021, înregistrată la Primăria Municipiului Timişoara de către Societatea KAUFLAND ROMÂNIA SOCIETATE ÎN COMANDITĂ, prin care ne înştiinţează că renunţă la dreptul de proprietate, asupra imobilului-teren situat în Timişoara, Calea Martirilor nr. 98 înscris în CF nr. 448891 Timișoara nr. cad. 448891 în suprafață de 78 mp reprezentând teren intravilan destinat unei stații de autobuz .
În vederea îndeplinirii prevederilor HCLMT nr. 534/25.10.2019 privind aprobarea PUZ ”DEZVOLTARE ZONA MIXTA: COMERT, SERVICII, FUNCTIUNI ADMINISTRATIVE ȘI FINANCIAR BANCARE”, Calea Martirilor nr. 98, Timişoara este necasară aprobarea dobândirii de către Municipiul Timişoara, a imobilului-teren înscris în CF nr. 448891 Timișoara nr. cad. 448891 ce face obiectul renunţării la dreptul de proprietate de către Societatea KAUFLAND ROMÂNIA SOCIETATE ÎN COMANDITĂ şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de “teren intravilan destinat unei stații de autobuz”.
           Având în vedere, “Declaraţia”, de renunţare la dreptul de proprietate, autentificată sub nr. 235 din 09.02.2021, la la Uniunea Națională a Notarilor Publici, Birou Individual Notarial Monica Pop și Asociații, de către Notar Public Monica Pop,  prin care proprietarul tabular al imobilului-teren menţionat mai sus, reprezentat prin domnul Paduraru Alexandru-Lucian și Ciocodeică Gabriel, în calitate de mandatar al KAUFLAND ROMÂNIA SOCIETATE ÎN COMANDITĂ, declară că renunţă la dreptul de proprietate asupra acestuia.
	Totodată, declară că toate costurile investiției construirii stației de autobuz vor fi suportate de către Kaufland România Soacietate în Comandită.
        	În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 448891 Timișoara a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            Având în vedere cele menţionate mai sus şi faptul că, din declaraţia proprietarului şi înscrisul din cartea funciară, rezultă că, destinaţia imobilului-teren este, ”teren intravilan pentru stație autobuz”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre privind aprobarea dobândirii de către Municipiul Timişoara, în domeniul privat a imobilului-teren înscris în CF nr. 448891 Timișoara nr. cad. 448891 ce face obiectul renunţării la dreptul de proprietate de către Societatea KAUFLAND ROMÂNIA SOCIETATE ÎN COMANDITĂ şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren intravilan destinat unei stații de autobuz.

